Laurent Gbagbo

Koudou Laurent Gbagbo (Gagnoa, Mendebaldeko Afrika Frantsesa, 1945eko maiatzaren 31) 4. Boli Kostako presidentea izan zen 2000tik 2011ra. Historia ikasi zuen eta irakasle izan zen. Félix Houphouët-Boignyren erregimenaren aurkaria izan zen eta hainbat aldiz espetxeratu zuten, eta ondoren Frantzian erbesteratu zen. 1988ra Boli Kostara itzuli zen eta Boli Kostako Fronte Popularra alderdia sortu zuen. Diputatu hautatua izan zen eta bi hauteskunde presidentzial jokatu zituen arrakastarik gabe. 1999an Robert Guéïk Henri Konan Bédié boteretik bota zuen estatu-kolpe batean eta presidentetzarako hauteskundeak antolatu zituen 2000ko urrian. Guéìk bere burua garailetzat jo zuen, baina Gbagboren garaipen zabala ezagutu ondoren, kaleko protestek ihes egitera behartu zuten. Gbagbok urriaren 26an egin zuen karguaren zina. Berehala hasi zen Alassane Ouattararen aldeko iparraldearen aurkako gerra zibila. 2010ean presidentetzarako hauteskundeak izan ziren eta Gbagbok eta Ouattarak garaipena eskatu zuten. Orduan, indarkeriazko garai bat jarraitu zen, Ouattararen aldekoek, Frantziako eta NBEren tropen laguntzarekin Gbagbo atxilotu zuten arte. 2011n Nazioarteko Zigor Auzitegiak gizateriaren aurkako krimenak egotzi zizkion, eta Hagara eraman zuen. 2019an absolbitu eta askatu egin zuten, apelazioaren zain.

Lanak 
 1971 : Soundjata, lion du Manding
 1978 : Réflexions sur la conférence de Brazzaville
 1982 : Côte d'Ivoire : Économie et société à la veille de l'indépendance (1940-1960)
 1983 : Côte d'Ivoire : Pour une alternative démocratique
 1987 : Propositions pour gouverner la Côte d'Ivoire
 1989 : Côte d'Ivoire : Histoire d'un retour
 1991 : Agir pour les libertés, L'Harmattan, Paris 
 1995 : Le Temps de l'espoir
 2002 : Sur les traces des Bétés
 2014 : Francois Mattei-rekin Pour la vérité et la justice

Boli Kostako politikariak